Moe ajalugu  ulatub tagasi 170 000 aasta tagusesse aega.  Või vähemasti kandsid nüüdisinimese Homo  sapiensi  eellased rõivaid juba siis. Sellele järeldusele jõudis Florida  Loodusloo muuseumi antropoloog David reed, kes analüüsis inimesel  parasiteerivate täide genoome. Inimesel on ainsa primaadina kolme liiki täisid:  peatäi, kubemetäi ja kehatäi. Kehatäi elab eranditult rõivaste pragudes ja  karvades. Nõnda siis, kui teha kindlaks, millal kehatäi lahknes peatäist,  saabki teada, millal inimene hakkas rõivaid kandma. Ja nii tuligi välja, et  rõivaste iga on 83 000 kuni 170 000 aastat.